Document ID: 31987R0231

*****
ΚΑΝΟΝΙΣΜΟΣ (ΕΟΚ) αριθ. 231/87 ΤΟΥ ΣΥΜΒΟΥΛΙΟΥ
της 26ης Ιανουαρίου 1987
για την τροποποίηση του κανονισμού (ΕΟΚ) αριθ. 804/68 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας ότι το άρθρο 26 του κανονισμού (ΕΟΚ) αριθ. 804/68 (2), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (3), προβλέπει τη χορήγηση ενισχύσεως για την παραχώρηση στους μαθητές των σχολικών ιδρυμάτων γάλακτος και διαφόρων γαλακτοκομικών προϊόντων· ότι θα πρέπει να προβλεφθεί η δυνατότητα να χορηγείται επίσης η ενίσχυση αυτή στους απόρους, όταν οι περιστάσεις το απαιτούν· ότι, λαμβάνονται υπόψη αυτή τη δυνατότητα, θα πρέπει να διευκρινισθεί ότι, στην περίπτωση αυτή, η ενίσχυση πρέπει να καζοριστά δυνατή τη δωρεάν διανομή των εν λόγω προϊόντων και κρίνεται σκόπιμο να προστεθούν στον κατάλογο αυτών των προϊόντων εκείνα που υπάγονται στην κλάση 04.03 του κοινού δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 26 του κανονισμού (ΕΟΚ) αριθ. 804/68 συμπληρώνεται με την ακόλουθη παράγραφο 5:
«5. Οι παράγραφοι 1 έως 4 μπορούν να εφαρμοσθούν, μέσω φιλανθρωπικών οργανώσεων -αναγνωρισμένων από το οικείο κράτος μέλος ή, ελλείψει αναγνωρίσεως παρομοίων οργανώσεων εκ μέρους του, από την Επιτροπή- υπέρ των απόρων.
Στην περίπτωση αυτή, η ενίσχυση:
- χορηγείται κατά τρόπο που να καθίστατα δυνατή η δωρεάν διανομή των προϊόντων που αναφέρονται στην παράγραφο 1,
- μπορεί επίσης να χορηγείται για τη δωρεάν διανομή προϊόντων που υπάγονται στη διάκριση 04.03 του κοινού δασμολογίου.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 1987.

Labels: 0
17